**Қазақ әдебиетінен ашық сабақ 10 «Б»сыныбы 17.04. 2013ж.**

**Сабақ тақырыбы** **:** Ақан –қазақтың әнші ақындар тобының көрнекті өкілі

**Сабақ мақсаты :** ХІХ ғасырдың екінші жартысында қазақ халқының ұлттық

мәдениетіне өлшеусіз үлес қосқан , сан қырлы өнер иесі

Ақан сері Қорамсаұлының шығармашылығын кеңінен

зерделей отыра білімдерін тереңдету.Ақынның ерекше дарын иесі екенін тануға жағдай жасай отыра,әндерінің мазмұнын ашу.

**Дамытушылық:** оқушыларды тұжырымды ой айта білуге ,шығармашылық жұмыс жасауға ұмтылдыру.

**Тәрбиелік мақсаты:** достық ,адамгершілік қасиеттерді бойларына сіңіріп, өнерді бағалап, үйрене білуге тәрбиелеу.

**Сабақ түрі:** ізденіс сабағы

**Әдіс-тәсілдері**: сұрақ-жауап

Көрнекілік: Портрет, таратпа қағаз, буклет, домбыра

**Сабақ барысы .**

**І Ұйымдастыру.**  Оқушылар екі топқа бөлінеді.

Құдіретті шындығынан талмаған ,

Ақан деген – киелі аққу самғаған.

М.Шаханов

Халқымыздың ардақтысы , әнші,сазгер , «сегіз қырлы, бір сырлы» дарын иесі Ақан сері шығармашылығынан оқушылардың үй тапсырмасы бойынша орындап келген тапсырмалары тыңдалады.

Оқушылар тақырып бойынша жұмыстарын қорғайды.

1. Ақан өскен орта.
2. Әлеуметтік өмірге үн қосу «Жайықтың ақ түлкісі» , «Ақ көйлек»

3. Ақынның өсиет өлеңдері «Заман адамы» , «Жақсы мен жаман»

4. Ақан сері мұрасы

**Жаңа сабақ** .

* Мінезіне көркі сай , ақын армандаған сұлу жандарды малға сатып , теңіне қоспауды Ақан қолдамады Әйелдер жанының сұлулығын жарқырата көрсетумен бірге, шынайы махаббат рухын ту етіп көтереді. Оның «Сырымбет», «Үш тоты»,«Балқадиша»,т.б ән- өлеңдері әйелдердің бас бостандығын аңсаудан туған.

І топ «Сырымбет» әнінің шығу тарихы

ІІ топ «Балқадиша» әнінің шығу тарихы

-Ақан серінің музыка туындылары қазақ өнерінің өркендеуіне зор ықпалын тигізді.Оның шығармаларын белгілі әншілер : Ә.Қашаубаев, Ж.Елебеков,

М.Ержанов т.б орындаған.

«Балқадиша» әнін орындату.

Әр топқа таратпа қағаз ұсынылады.

**Тапсырма**. І топ Ән аты - «Сырымбет». Мәнерлеп оқып шық.

|  |  |  |
| --- | --- | --- |
| Қыз бейнесінің мәтіндегі сипаты | Ұйқасы | Көркемдік ерекшелігіне талдау |
|  |  |  |

**Тапсырма.**  ІІ топ Ән аты - «Балқадиша». Мәнерлеп оқып шық.

|  |  |  |
| --- | --- | --- |
| Тақырыбы, идеясы | Бейнелі сөздер түрі | Қазақ қызы өміріндегі жеңгенің ролі |
|  |  |  |

Тапсырманы оқытып тексеру.

**Тақырыпты түйіндеп** айту, терең ойды, сезімді қысқа сөзбен қамту (қазақ тілімен байланыстыру).

1 зат есім І топ Ақын

2 сын есім ІІ топ Әнші

3 етістік

Мағыналы сөйлем

5 синоним

**Сабақты қорытындылау**

Ақан сері шығармалары қазақ әдебиетінде несімен құнды ?

«Арттағыға сөзі мен ісі қалған өлсе де өлмегенмен болады тең» деп ұлы Абай айтқандай Ақан сері артына өшпес мұра қалдырған дарын иесі.Халқы оның өнерін бағалап келеді.

- Халық басынан өткенді жыр етті.

- Заман қайшылығын көрсетеді.

- Жасынан халықтың ән-күйінен сусындап, өзіне дейінгі әншілік дәстүрді толық меңгерген Ақан сері серілік құрып, әншілік өнерді дәріптеді.

Ұқсаған тұлпарға да, сұңқарға да ,

Болғаны қандай жақсы атаң дала.

«Бір сырлы, сегіз қырлы» бар қазақта,

Атасы серіліктің Ақан дара.

**Үйге тапсырма :** С.Жүнісов «Ақан сері» романын оқу

Эссе «Ел еркесі - Ақан сері»

**Тест тапсырмасын орындату**

**Оқушыларды бағалау**

**Тест тапсырма.**

1.Ақан сері өмірінің трагедиялық сипатын суреттеген поэма жазған қаламгерді табыңыз

А) С. Жүнісов

В) І. Жансүгіров

С) Т. Әлімқұлов

2. Ақан сері қартайған шағында ата қоныс мекені Қоскөл , Сарыкөлден неге айырылғанын табыңыз

А) Патша өкіметі тартып алып , орыстарды қоныстандырады.

В) Үстем тап өкілдері сатып жібереді.

С) Қазақ байлары қоныстанып алады.

3. «Құлагер» поэмасында кімнің асы суреттелгенін табыңыз

А) Махамбет

В) Абылайхан

С) Сағынай

4.Ақан серінің өлеңін көрсетіңіз

А) «Қорлан»

В) «Ақ сиса»

С) «Сырымбет»

5. Ақанның бүгінгі (көркем) әдебиеттегі бейнесі жасалған көркем шығарманы табыңыз

А) Қ.Жұмаділов « Тағдыр»

В) Т.Әлімқұлов «Көк қаршыға»

С) Ғ. Мүсірепов «Шұғыла»

6.Етегін ақ көйлектің алтындаған,

Ажарың ақ жамбыдай жарқылдаған.

Бұл сипаттағы қыз кімнің жақсы көріп, ардақтаған аруы екенін белгіле.

А) Мағжан

В) Біржан

С) Ақан сері

7. Наркескен қайырылмайтын қылыш болса ,

Мінезі , ақыл, өнері дұрыс болса.

Бір қырлы, сегіз сырлы болса жігіт,

Еткені берекелі жұмыс болса.

Қай өлең шумағынан екенін табыңыз.

А) «Кәрілік»

В) «Біздің көңіл қайда жатыр ?»

С) «Жігіт сипаты»

7. Ақан серінің махаббат лирикасына жататын өлеңін табыңыз.

А) « Сүй, жан сәулем»

В) « Жарқ етпес қара көңілім ...»

С) «Ақ көйлек» , «Қалқа бала»

8. Біржан өлеңін белгіле

А) « Мұнар күн»

В) «Жаз»

С) «Ләйлім»

9. Жанбота , өзің –болыс , әкең – Қарпық.

Ішінде сегіз болыс шенің артық.

Өзіңдей Азынабайдың поштабайы,

Қолымнан домбырамды алды тартып.

Шумақ кімнің өлеңінен алынған ?

А) Балуан Шолақ

В) Біржан Сал

С) Жаяу Мұса

10. «-дай», «-дей» жұрнағы арқылы жасалатын көркемдік – стилистикалық

құралды табыңыз

А) Метафора

В) Синекдоха

С) Теңеу

11. Қара өлең ұйқасы

А) абаб

В) ааба

С) абвб

12. Кейіптеу дегеніміз не екенін белгілеңіз?

А) Құбылысты ерекше құбылтып айту

В) Сөз тастап кету

С) Жансыз табиғат құбылысын кәдімгі тірі бейнеде суреттеу

13. Аллитерация дегеніміз...

А) Шумақтың басқы дыбыстары бірдей дауыссыздан басталады

В) Шумақтың басқы дыбыстары бірдей дауыстыдан басталады

С) Соңғы дыбыстар ұйқасып келеді

14. Қараторғай деген сөздің Ақан серіге қандай қатысы барын табыңыз

А) Туған жері

В) Шығарған әні

С) Қыран құсы

15. Ақан сері қай жылы, қанша жасында қайтыс болғанын анықтаңыз

А) 1913- 70 жас

В) 1910- 65 жас

С) 1907- 58 жас

**Оқушыларды бағалау.**

«№36 жалпы білім беретін орта мектеп» КММ

**Қазақ әдебиеті 10- сынып**

**Сабақ тақырыбы** **:** Ақан –қазақтың әнші ақындар тобының көрнекті өкілі

Қазақ тілі мен әдебиет пән мұғалімі Жақыпбаева Бақыт Жақыпбайқызы